Diari Oficial de la Generalitat Valenciana


Sumari del DOGV 6005, del 04-05-2009 (2009/4607)

Informació pública del projecte d'expropiació pel procediment de taxació conjunta dels terrenys afectats pel pla especial de la Universitat Jaume I de Castelló, destinats a l'ampliació del campus universitari, corresponents a les parcel·les referència cadastral 3602798EY6444N7173YV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6005

Data del DOGV
:   04-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4607


Data del document
:   27-04-2009

Organisme emissor
:   Universitat Jaume I de Castelló

Tipus de document
:   Informació Pública

Descriptors 

:   * Castelló de la Plana
    * expropiació
    * pla d'urbanisme

Informació pública del projecte d'expropiació pel procediment de taxació conjunta dels terrenys afectats pel pla especial de la Universitat Jaume I de Castelló, destinats a l'ampliació del campus universitari, corresponents a les parcel·les referència cadastral 3149539PI0522P9131VM.  
 [2009/4607]  
Per haver-ho acordat el Consell de la Generalitat Valenciana, se sotmet a informació pública el projecte d'expropiació pel procediment de taxació conjunta dels terrenys afectats pel Pla Especial de la Universitat Jaume I de Castelló, destinats a l'ampliació del campus universitari i, al dit efecte, es fa saber:  
Primer  
El Consell de la Generalitat Valenciana, en la reunió del dia 27 de març de 2009, va adoptar el següent acord:  
«Antecedents de fet   
Primer. El Pla General de Castelló, aprovat definitivament per Resolució d'1 de març de 2000, del conseller d'Obres Públiques, Urbanisme i Transport, remet l'ordenació del campus universitari de la Universitat Jaume I de Castelló al que dispose el Pla Especial de la Universitat, aprovat per Resolució de 31 de juliol de 2000, del conseller d'Obres Públiques, Urbanisme i Transport, i modificat per resolució de 15 de desembre de 2006, del conseller de Territori i Habitatge, que va aprovar definitivament el Pla Especial de la Universitat Jaume I de Castelló.   
Segon. D'acord amb el planejament indicat, els terrenys formen part del sòl classificat com a sòl no urbanitzable dotacional ampliació UJI, ED7CU-578, situat en el tram entre el barranc del Sol i l'autovia Castelló CV-10, i inclosos en el Pla Especial de la Universitat, en la seua modificació sèptima.   
Tercer. La Universitat Jaume I de Castelló, a fi d'escometre l'ampliació del campus universitari, d'acord amb les determinacions del planejament, necessita els terrenys corresponents a la referència cadastral 0218806YK5301N0001/0, i així ho va sol·licitar en el seu escrit de 30 de juliol de 2007.   
Fonaments de dret  
I. L'article 2.1 de la Llei de 16 de desembre de 1954, d'Expropiació Forçosa (d'ara en avant, LEF), en relació amb l'article 3.2 del Decret de 26 d'abril de 1957, pel qual es va aprovar el Reglament d'Expropiació Forçosa (d'ara en avant, REF), i amb l'article 12.2 de la Llei del Procés Autonòmic, atribuïxen en exclusiva a les administracions públiques territorials, entre aquestes, a la de la corresponent comunitat autònoma, la condició de subjectes expropiants.   
L'Estatut d'Autonomia de la Comunitat Valenciana, en l'article 53, atribuïx a la Generalitat la competència exclusiva en la regulació i administració de l'ensenyança en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribuïx a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.   
En concret, la Llei Orgànica 6/2001, de 21 de desembre, d'Universitats (d'ara en avant, LOU), atribuïx a cada comunitat autònoma les tasques de coordinació de les universitats de la seua competència (article 2.5 de la LOU), així com diverses competències en relació amb les universitats del seu àmbit territorial, com, per exemple, la relativa a la creació mitjançant una llei autonòmica de les universitats públiques.   
Per mitjà del Reial Decret 2633/1985, de 10 de novembre, es van traspassar funcions i servicis de l'administració de 1'Estat en matèria d'universitats, per la qual cosa la potestat expropiatòria de béns i drets que haja d'efectuar-se per a la més adequada prestació del servici públic universitari correspon, respecte als que estiguen radicats en el territori de la Comunitat Valenciana, a l'administració de la Generalitat.   
II. L'article 2.2 LEF permet ser beneficiaris de l'expropiació forçosa per causa d'utilitat pública a les entitats a les quals es reconega legalment aquesta condició. En aquest sentit, l'article 29.4 del Text Refós de la Llei del Sòl, aprovat pel Reial Decret Legislatiu 2/2008, de 20 de juny, reconeix la condició de beneficiaris de l'expropiació les persones naturals o jurídiques subrogades en les facultats de l'Estat, de les comunitats autònomes o de les entitats locals per a l'execució de plans o obres determinades.   
Així mateix, la disposició addicional primera de la Llei 4/2007, de 9 de febrer, de la Generalitat, de Coordinació del Sistema Universitari Valencià, especifica que les universitats podran ser beneficiàries de les expropiacions forçoses que facen les administracions públiques amb capacitat expropiatòria per a la instal·lació, l'ampliació o la millora dels seus servicis i equipaments.   
D'acord amb el Pla General d'Ordenació Urbana (PGOU) de Castelló de la Plana, els terrenys inclosos en el projecte d'expropiació estan qualificats com a sistema general de la Universitat i classificats com a sòl no urbanitzable dotacional ampliació UJI, inclosos en el Pla Especial de la Universitat, que preveu com a sistema d'execució l'expropiació per a la realització del sistema general de la Universitat, institució que se subroga en la posició de l'Ajuntament per a l'execució d'aquest instrument de planejament, per la qual cosa se li pot reconéixer la condició de beneficiària.   
III. L'article 5 del REF assenyala que correspon a les persones o entitats que tinguen la condició de beneficiaris de l'expropiació forçosa sol·licitar de la respectiva administració expropiant la iniciació de l'expedient expropiatori a favor seu, per a la qual cosa hauran de justificar plenament la procedència legal de l'expropiació i la seua qualitat de beneficiari.   
IV. Conforme al Text Refós de la Llei de Sòl aprovat pel Reial Decret Legislatiu 2/2008, de 20 de juny, l'article 29.2, així com a la Llei 16/2005, de 30 de desembre, de la Generalitat, Urbanística Valenciana, en l'article 109, l'aprovació dels plans d'ordenació urbana implicarà la declaració d'utilitat pública de les obres i la necessitat d'ocupació dels terrenys per als fins de l'expropiació.   
V. En virtut de la distinció dels estats bàsics del sòl, els terrenys objecte d'expropiació són classificats com a sòl rural, definits en l'article 12.2 del Text Refós de la Llei de Sòl, aprovat pel Reial Decret Legislatiu 2/2008, de 20 de juny, i l'article 30 disposa que el preu just dels béns i drets es fixarà d'acord amb els criteris de valoració de la dita llei, per mitjà d'expedient individualitzat o pel procediment de taxació conjunta. Es fixa, per tractar-se d'edificacions en sòl rural, una valoració pel mètode de cost de reposició, tal com assenyala l'article 23.1.b.   
VI. El Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, regula el procediment d'expropiació per taxació conjunta, en el qual es preveu que el projecte d'expropiació incloga la relació de propietaris amb descripció dels béns i drets a expropiar, i atribuïx a la comissió territorial d'urbanisme corresponent la competència per a l'aprovació definitiva dels procediments d'expropiació per taxació conjunta en l'article 10 del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre, del Consell.   
La proposta va ser coneguda pel Consell Valencià d'Universitats i de Formació Superior, en la sessió del dia 10 de febrer de 2009.   
Per tot això, i de conformitat amb les facultats conferides per l'article 5.i) del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre, del Consell, el Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, en relació amb la Llei 4/2007, de 9 de febrer, de la Generalitat, de Coordinació del Sistema Universitari Valencià, en la seua disposició addicional primera, apartat 3, a proposta del conseller d'Educació, el Consell acorda:  
Primer   
Aprovar inicialment el projecte d'expropiació pel procediment de taxació conjunta dels terrenys afectats pel Pla Especial de la Universitat Jaume I de Castelló, destinats a l'ampliació del campus universitari corresponent.   
Aquesta aprovació inicial porta implícita la declaració d'utilitat pública o interés social de 1'expropiació.   
Segon  
Declarar la Universitat Jaume I de Castelló beneficiària de l'expropiació, i acordar que realitze les actuacions següents:   
1. Sotmetre el projecte d'expropiació, en el qual s'inclourà la relació de propietaris amb la descripció dels béns i drets afectats, a informació pública, pel termini d'un mes, per mitjà d'anuncis en el Boletín Oficial del Estado, el Butlletí Oficial de la Província, el Diari Oficial de la Comunitat Valenciana i en un periòdic dels de major circulació de la província i en el tauler d'anuncis de l'Ajuntament de Castelló de la Plana, perquè aquells que en puguen resultar interessats formulen les observacions i reclamacions que consideren convenients, especialment pel que fa a la titularitat o la valoració dels seus drets.   
2. Donar audiència a l'Ajuntament de Castelló de la Plana pel mateix termini d'un mes, que coincidirà amb el dels interessats.   
3. Notificar l'aprovació inicial del projecte individualment a aquells que apareguen com a titulars de béns o drets en l'expedient, i acompanyar la notificació del trasllat literal de la taxació, amb el corresponent full d'apreuament i la proposta de fixació dels criteris de valoració, perquè en el termini d'un mes a partir de la data de notificació accepte el full d'apreuament o el rebutge i en formule el seu propi, tenint en compte que el silenci serà considerat com a acceptació de la valoració fixada en el full d'apreuament de l'admistració.   
Tercer   
Una vegada efectuades les actuacions anteriors, i amb l'anàlisi prèvia de les al·legacions i rectificacions que siguen procedents, la Universitat Jaume I de Castelló sotmetrà a la Comissió Territorial d'Urbanisme de Castelló l'aprovació definitiva de l'expedient d'expropiació per taxació conjunta per a l'ampliació de campus universitari de la Universitat Jaume I de Castelló».  
Segon  
En conseqüència, se sotmet a informació pública el projecte expropiador, pel termini d'un mes, a partir de la inserció d'aquest anunci en el Butlletí Oficial de l'Estat, en el Butlletí Oficial de la Província, en el Diari Oficial de la Comunitat Valenciana, en un periòdic de major circulació de la província i en el tauler d'anuncis de l'Ajuntament de Castelló de la Plana, per tal que les persones interessades puguen examinar-lo en la Universitat Jaume I de Castelló (Campus del Riu Sec), Edifici de Rectorat, Servei de Contractació i Assumptes Generals, i formulen les observacions i reclamacions que consideren convenients, especialment pel que fa a la titularitat o valoració dels seus drets.  
Tercer  
Aquest anunci i la resolució aprovatòria del projecte expropiador es notificaran individualment a les persones que apareguen com a titulars de béns i drets en l'expedient, acompanyats de la taxació corresponent mitjançant trasllat literal del full de valoració i de la proposta de fixació dels criteris de valoració, perquè en el termini d'un mes comptador des de la data de notificació accepte el full de valoració o el rebutge i formule la seua pròpia, tenint en compte que el silenci es considerarà com a acceptació de la valoració fixada en el full de valoració de l'administració.  
Quart  
Mitjançant aquest anunci, i de conformitat amb l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, se citen els propietaris que puguen resultar desconeguts o dels quals s'ignore el lloc de la notificació per tal que, durant el termini assenyalat, puguen formular les al·legacions que consideren pertinents.  
Castelló de la Plana, 27 d'abril de 2009.- El rector: Francisco Toledo Lobo.